
Par iepirkuma LVC 2026/56/ERAF nolikumu

Jautājums
Jautājums par kvalifikācijas prasību interpretāciju
Lūdzam precizēt iepirkuma nolikuma prasības attiecībā uz Pretendenta pieredzi.
Nolikuma vienā vietā noteikts, ka Pretendentam jābūt pieredzei ar:
"izpildītiem un pabeigtiem vismaz diviem autoceļu būvdarbu līgumiem, kas veikti uz valsts galvenajiem vai valsts reģionālajiem autoceļiem vai to maršrutos ietilpstošajos ielu posmos vai uz līdzīgas nozīmes autoceļiem ārvalstī, katram vismaz 750 000 EUR (bez PVN) apmērā."
Savukārt citā nolikuma vietā norādīts:
"Valsts autoceļu būvdarbu līgums, kas veikts uz valsts galvenajiem vai valsts reģionālajiem autoceļiem vai pašvaldību ceļiem, vai ielām, vismaz 750 000,00 EUR (bez PVN) apmērā."
Lūdzam precizēt, kura no minētajām prasībām ir piemērojama Pretendenta kvalifikācijas vērtēšanai.
Konkrēti lūdzam apstiprināt, vai Pretendenta pieredzes apliecināšanai ir pieļaujams iesniegt arī pašvaldību ceļu vai ielu būvdarbu līgumus, kas atbilst pārējām nolikumā noteiktajām prasībām, vai arī tiks vērtēti tikai līgumi, kas veikti uz valsts galvenajiem vai valsts reģionālajiem autoceļiem (vai to maršrutos ietilpstošajos ielu posmos).

Atbilde uz jautājumu

Informējam, ka notikusi tehniska pārrakstīšanās kļūda iepirkuma LVC 2026/56/ERAF nolikuma (turpmāk – nolikums) 2.pielikuma “Kvalifikācija” 2.2.punktā iekļautajā veidnē.
	Pretendentu pieredzei izvirzītās kvalifikācijas prasības ir noteiktas nolikuma 2.pielikuma “Kvalifikācija” 2.1.punktā. 
Savukārt, nolikuma 2.pielikuma “Kvalifikācija” 2.2.punkts ir izveidots ar vienu mērķi – norādīt veidni, kurā pretendentiem pārskatāmi un ērti norādīt informāciju, kas pamato pieredzes atbilstību nolikuma 2.pielikuma “Kvalifikācija” 2.1.punktā noteiktajām kvalifikācijas prasībām. (Tā ir noteikts arī 2.pielikuma “Kvalifikācija” 2.2.punktā pirms veidnes: “Lai apliecinātu pieredzi, zemāk norādītās tabulas veidā jāiesniedz informācija par objektiem, kas atbilst 2.1. punktā minētajām kvalifikācijas prasībām”.)
Pamatojoties uz iepriekš minēto, paskaidrojam, ka:
1) Pretendentu pieredzei nepieciešamās prasības ir noteiktas nolikuma 2.pielikuma “Kvalifikācija” 2.1.punktā, un tās ir:
“2.1. Pretendentam (ja piedāvājums iesniegts atbilstoši šī nolikuma 4.1. punkta 4.1.2. vai 4.1.3.apakšpunkta vai 10.5. punkta prasībām, dalībnieku, uzņēmēju pieredze skaitāma kopā) iepriekšējo 5 (piecu) gadu laikā no iepirkuma izsludināšanas un laika periodā līdz piedāvājumu iesniegšanas brīdim , jābūt šādai būvdarbu (būvdarbi šī nolikuma izpratnē ir – būves pārbūve, būves atjaunošana  vai jaunbūve, kuriem būvniecības process tiek ierosināts ar būvniecības iesniegumu vai paskaidrojuma rakstu) veikšanas pieredzei: 

a) izpildītiem un pabeigtiem vismaz diviem autoceļu būvdarbu līgumiem, kas veikti uz valsts galvenajiem vai valsts reģionālajiem autoceļiem, vai to maršrutos ietilpstošajos ielu posmos vai uz līdzīgas nozīmes autoceļiem ārvalstī, katram vismaz 750 000 euro (bez PVN) apmērā.

b) izpildītiem šādiem specifiskiem darbiem – karstā asfalta dilumkārtas izbūve ar būvdarbu apjomu vienā objektā ne mazāk kā 6 000 m2. 

Apakšpunktā b) norādītās prasības izpildi var apliecināt arī ar pieredzi, kas iegūta a) apakšpunktā minētā līguma ietvaros.

Objekts šī nolikuma izpratnē ir uz ceļa atsevišķi nodalīta būvdarbu vieta (būvlaukums), tam ir noteikta viena adrese ceļu tīklā, un pēc šādām pazīmēm tas ir identificējams arī projekta dokumentācijā. Katram no norādītajiem objektiem jābūt nodotam ekspluatācijā atbilstoši attiecīgās valsts normatīvo aktu prasībām.”;
2) iepirkuma nolikumā pretendentu pieredzei izvirzītās kvalifikācijas prasības – nolikuma 2.pielikuma “Kvalifikācija” 2.1.punkts nepieļauj iesniegt piedāvājumu, kurā norādīta pieredze pašvaldību ceļu vai ielu būvdarbu līgumu izpildē.
Atvainojamies par pieļauto tehniska rakstura pārrakstīšanās kļūdu!

